Tere tulemast taas Piiblikohvikusse!
Olen Leif Nummela ja mul on külas Mailis Janatuinen.
- Tere tulemast! - Aitäh!
- Oled siin varemgi olnud. Oled teoloog, õpetaja, kirjanik
ja misjonär. Tegeled paljude asjadega.
Oled kirjutanud raamatu Taaveti elust.
Räägime nüüd Taavetist.
Alustame küsimusega: Miks Taavet?
Miks just Taaveti elu sulle huvi pakkus?
Ta on Vana Testamendi kesksemaid tegelasi,
aga miks sina Taaveti valisid?
Raamat ilmus kahe aasta eest.
Tahtsin kirjutada raamatut kolmest isikust -
Taavetist, Eelijast ja Paulusest,
kuid juhtus nii, et igaüks sai oma raamatu
ja sellest sai sari: Kuningriik otsib võitlejaid.
Olen Vana Testamendi tegelastest varemgi kirjutanud,
kõigepealt naistest,
siis meestest "Sangareid ja argpükse".
Kui juba Vana Testamendi meestest kirjutada, siis kindlasti ka Taavetist.
Ta on võimatult huvitav tegelane ja üks Vana Testamendi keskseim.
Piibil mainib teda 1000 korda.
Seda on päris palju. Kohe asume Taaveti elu juurde,
aga sa oled tema elust õpetanud ka väga eksootilisis paigus.
Kus täpsemalt?
Alustasin siin Soomes.
Umbes viie aasta eest pidasin kursuse "Piibel armsaks",
kus temast esimest korda rääkisin.
Raamatut kirjutades on lihtne loenguid pidada.
Järgmiseks pidasin Jaapanis paar 10-osalist loengusarja.
Tegin jaapani keeles toredad esitlused.
Siis kutsuti mind Mongooliasse ja Siberisse
ning olin sügisel kuu aega mõlemas paigas.
Mongoolia luteri piiblikoolis andsin 4 päevaga 32 tundi,
hoolimata ajavahest.
Õpetasin Taavetist peamiselt 1. ja 2. Saamueli raamatu põhjal.
Õpilastele väga meeldis ja jätkasin erinevates kogudustes.
Mongoolias on Piiblikool? - Isegi kaks või veel rohkem.
Ulan Batoris on oikumeeniline piiblikool.
Luterlaste koolis tullakse kokku neli korda aastas kaheks nädalaks.
Kaugeimad tudengid tulid 1700 km kauguselt.
Mongoolia teeolusid tundes,
peab ikka olema tahtmine Piiblit õppida,
kui nii kaugelt neli korda aastas tullakse.
Millised õpilased seal on, kirikuõpetajad või töötajad?
Mitte päris. Mongoolias eksisteerib luteri kirik alates 1992. aastast.
Luteri kirik on üsna väike,
on mõned soomlaste ja norrakate rajatud kogudused
ning kirikuõpetajaid on vaid kaks.
Tudengid on ilmikud, kes saavad kirikus üsna palju vastutust.
Neile meeldis õpetus Taaveti elust.
Piiblitegelastele mõeldes oli Taavetki iisraellane
ja tegevus toimub Iisraelis jne.
Kuidas sobivad need lood Taavetist ja kõik muu
Mongoolia ja Jaapani täiesti erinevatesse kultuuridesse?
Sinna sobib see palju paremin kui siia.
Kui alustada sellest, et Taavet oli karjane,
lähevad mongoollastel silmad särama,
ja mina olen see, kes ei tea midagi karjaste elust.
Nemad teavad rohkem?
Jah. Nad teavad kohe, kust Taaveti elu algas.
Aga kui ütlesin, et tal polnud hobust,
kuna tollal neid Iisraelis veel polnud,
oli see nende arust võimatu. Karjasel peab ju hobune olema!
Sel teemal olid meil pikad arutelud.
Kas sõnum Taaveti elust võetakse vastu?
Inimene on nii ehitatud, et piiblisõna sobib kõigile.
Kuid šokk on esialgse imetluse järel tema langemisest kuulda.
Paljudele on see vapustuseks.
Tuleme selle juurde veel tagasi.
Taavetist rääkima hakates võiks alustada tema lapsepõlvest.
Paljude piiblitegelaste lapsepõlvest suurt ei kirjutata,
Taaveti omast mõnevõrra siiski. Milline oli Taaveti lapsepõlv?
Ta elas ca 1000 eKr ehk umbes 3000 eest.
Ta sündis ühes Juudamaa peres, tema isa nimi oli Iisai.
Minu arvestuste järgi oli peres kaheksa poega ja kaks tütart,
viimased neist vendadest vanemad.
Minu arusaama järgi kiusasid vennad Taavetit nagu veidi taga.
Vennad ei kohelnud teda hästi. Miks saadeti väikevend üksi karja?
Kui Saamuel tuli üht poega kuningaks võidma,
ei kutsutud Taavetit karjamaalt kohalegi,
kuna kõik mõtlesid, et tema ei puutu asjasse.
Taaveti lapsepõlv oli mõnes mõttes üsna karm.
Arvan, et ta hakkas üksi karjas käima juba 10-aastaselt.
Aga ta ka õppis seal ühtteist.
Täna räägitakse palju sellest,
et lapsepõlvekogemused mõjutavad kogu elu.
Kas Taavetil oli ka lapsepõlves või noorukieas mõni tähtis kogemus?
Ei midagi otsustavat enne võitlust Koljatiga.
Ta tegi oma tööd ustavalt. Ta hoidis lambaid ja õppis samas.
Näiteks lingu kasutamine, mida ta Koljatit kohates vajas.
Ta harjutas linguga kivihetimist,
ning armastas ja hoolitses lammaste eest.
Ta kaitses neid, kuna ta selgitab täiskasvanueas,
et kui keegi lambaid ründas, siis ta kaitses neid.
Ta ütles seda Saulile seoses võitlusega Koljatiga.
Ta rääkis, et kui lambaid ründas karu või lõvi,
püüdis ta nad habetpidi kinni ja tappis nad lihtsate vahenditega.
Milline reaktsioonikiirus ja julgus!
Taavet tegi seda kõike, kuna uskus Jumalat.
Ta õppis kõrbes usku.
Taaveti ja Koljati lugu on üks tuntumaid piiblilugusid.
Kui keegi seda veel ei tunne, siis Koljat oli hiiglane Gatist.
Selle kohta on leitud tõendeid, et Gatis oli suuri inimesi.
Tõepoolest. Vilistimaal on elanud 3-meetriseid inimesi,
kes elasid seal juba enne vilistite saabumist.
Iisrael elas oma hõimudega oma maal.
Tasapisi hakkas rannikule vilistite linnu tekkima.
Nad tahtsid rohkem maad ja ründasid pidevalt Iisraeli.
Siis järgnes sõda, kus 3-meetrine hiiglane pakkus välja,
et sõda lahendatakse duelliga
ja kutsus mõnd Iisraeli armeelast endaga võitlema.
Keegi ei julgenud minna peale 15-aastase Taaveti.
Ta tõi vendadele toidupoolist, kuulis Koljati väljakutset
ja otsustas minna.
See on minu jaoks uus, et ta sel ajal nii noor oli.
Tõesti. Kui arvutama hakata, mis kõik juhtus,
enne kui ta 30-aastaselt kuningaks sai,
tuleb järeldada, et tollal oli ta 15-aastane.
Ta oli varem salaja juba kuningaks võitud.
Keegi ei teadnud, et Taavet on järgmine kuningas.
Tuli hiiglane, kes esitas väljakutse nii Iisraelile kui selle Jumalale.
Kõik aktsepteerisid seda kuidagi. Ta võis Iisraeli Jumalat pilgata
ja keegi ei hakanud talle vastu, enne kui saabus too nooruk.
See on tõesti suur kontrast.
Kuningas Saul oli peajagu teistest pikem,
aga ta oli ehk kaks meetrit pikk.
Kas julgeksid võidelda kellegagi, kes sust meeter pikem on?
Koljat oli täies relvastuses sõdur.
Taavet leidis tema nõrga koha - kaitseta otsmiku.
Ta mõistis, et suudab sinna kivi visata.
Imeline on siin Taaveti usk.
Taavet hüüab: "Sina tuled kilbi ja mõõgaga,
aga mina tulen Iisraeli Jumala nimel, keda sina pilkad."
Noorest peale uskus Taavet, et Jumal aitab.
Ta ütleski, et söödab Koljati taevalindudele. Ta oli nii kindel.
Piiblis on selline lugu ja lihtne on Taavetit sangariks pidada.
Kes selle loo tõeline sangar on, kui mõelda,
et 15-aastane kleenuke nooruk kohtub hiiglasest profivõitlejaga.
Taavet oli aga karjane.
Temas on tõesti erilisi omadusi.
Ta oli ainus, kes julges trotsida kogu Jumala rahva vaenlast.
Kes on aga loo tegelik sangar?
Seda lugu on alati peetud eeltähenduseks Jeesuse võitlusest.
Nagu Taavet võitles üksi Koljatiga, võitles Jeesus üksi saatanaga
ja võitis, isegi kui algul näis, et saatan võitis.
Tõeline sangar on niisiis Jeesus.
See lugu on aga alati Jumala rahvast julgustanud,
et pole vaja statistikat vaadata.
Meie pilt muutub ruttu negatiivseks: kõik on meie vastu,
piibliusklikke on järgi vaid mõni. See ei tähenda midagi.
Kuni Jumal ja Tema Sõna on meiega, kuulub võit meile,
kui mitte kohe, siis vähemalt Jeesuse saabudes.
Vaenlasel on ülevõim füüsiliselt ja retoorikas,
kuna ta pilkas rahvast nii, et see kaotas julguse.
Miks ei nõustu Taavet kaotusementaliteediga,
nagu oleks kõik kaotatud ja tuleks alistuda kristlusevastastele,
kui räägime meie ajast; tollal oli tegu judaismiga.
Igal juhul on tegemist Piibli usuga.
Mis saladus tekitas Taavetis usu sellele mitte alistuda?
See oli Jumala Sõna.
Taaveti ajalugu lugedes ilmneb, et ta tundis Moosese seadusi
ning kõike, mida tol ajal Jumala sõnaks peeti.
Ta uskus seda ja mõistis,
et Iisraeli Jumal otsustab maailma asjade üle.
Taavetit häiris tõsiselt, et pilgati Jumalat.
Seetõttu läks ta liikvele ja uskus, et Issand kaitseb oma nime.
Ütlesid, et ta oli karjas harjutanud juba väiksest peale.
Nüüd on tõsine olukord ja teda toetab ajalugu.
Ta on seni ustavalt teeninud, miks peaks ta nüüd muutuma?
Kui mõelda Psalmile 23:
"Issand on mu karjane, mul pole millestki puudu."
Ma ei tea, millal see kirjutati, kuid teema pärineb karjasepõlvest.
Ta uskus, et kui Issand on tema karjane,
siis isegi pimedas orus on Issand oma sauaga ta kõrval
ja katab laua tema vaenlaste silme all.
On huvitav, et Taavet räägib vaenlastest
pea igas laulus. - Tal piisas neid.
- Jah, algusest peale, kui teda juba oma peres taga kiusati.
Mida see võit Iisraelile tähendas?
Enne olid nad löödud, hirmul ja arad, ega julgenud vastu hakata.
Nad alistusid selle jumalatpilkava hiiglase kõnede ees.
Sellest sai suur rõõmudpidu. Naised kirjutasid laulu:
Saul võitis 1000, Taavet 10 000.
Oli rõõmupäev, kui armee tuli koju,
ja kellegi mees, poeg ega peig polnud hukkunud.
Taavetist sai kuulsus.
Sellega hakkamasaamine noorukina on teine teema.
See näitas Iisraelile, et Issand hoolitseb nende eest.
See on usu tähendus: ei tohi alla anda.
Uskugem, et Jumal võidab sõja.
Kas see on nende lugude sõnum ka meile tänapäeval?
Jah. Minu meelest on sõnum, et kui vähe meid ka poleks,
siis see kelle poolel on Jumal, on enamus.
Kuigi meie teemaks on Taavet, on loos ka Saul,
kes oli formaalselt kuningas.
Taavet oli tegelik kuningas, kuna Jumal võidis ta.
See oli põnev olukord. - Mis kestis 15 aastat.
- Luther ütles, et see seis kujutab
tõelise kiriku ja ametliku kiriku suhet.
Saul küll valitses, aga tegelik usklik oli Taavet.
Sama suhe kehtib ka tänapäeval.
On väga huvitav jälgida,
kuidas Jumal karjaspoisi Sauli lossi juhatab.
Vaatajad võivad seda ise Piiblist lugeda.
Taavet pääses lossi, abiellus printsessiga,
sai parimaks sõbraks printsi ja veel ohvitseri koolituse ka.
Tuleme selle juurde veel tagasi.
Taaveti võit Koljati üle ei rõõmustanud üht meest - Sauli.
Teda tabas kadedus.
Ta oleks võinud rõõmustada, et tal selline võidukas sõdur oli.
Teda hakkasid aga häirima need naiste laulud.
Igaüks tunneb südames pistet,
kui keegi temast töös edukam on.
See on inimese põhipatt. See oli Saulile raske.
Jumal püüdis Taavetit edasi juhtida,
kuid Saul püüdis teda tappa.
See on eriline olukord.
Ühelt poolt vajab kogudus alati Taaveteid,
mehi ja naisi, kes Jumalat usuvad, teda austavad ja teenivad.
Aga kui nad tulevad, tabab neid tihti teiste kadedus
ja isegi vastuseis. - Kindlasti.
Jumal oli see, kes tegi ta kuningaks ja kuningriigi rajajaks,
kust sündis Taaveti poeg Jeesus.
Ükski Taaveti eluetapp polnud kerge.
Talle heideti pidevalt kaikaid kodaraisse.
Need 15 aastat valitses Saul, ja Taavet pidi põgenema,
kuigi Jumal oli ta kuningaks võidnud.
Ta pidi elu eest põgenema, sest Saul lausa jahtis teda.
Taavetil oli võimalus Saul tappa. Miks ta seda ei teinud?
See näitab Taaveti usku.
Ta mõistis, et Saul oli Jumala võitud kuningas.
Tema ülesanne polnud Sauli tappa.
Saul sai oma elupäevad Jumalalt ja Taavet ei tahtnud neid lühendada.
Jumal oli lubanud talle kuningriigi,
kuid ta ei tahtnud tungida troonile mingite jõuvahenditega.
See on väga tähtis.
Ta ei võtnud jõuga oma positsiooni, võimu ja au,
mis talle Jumala võitud kuningana kuulus.
Jah. Ootamine on kristlaste jaoks väga tähtis.
Ootamine on sama mis usk.
Oodata, et Jumal täidab tõotused, mitte ise punnitada.
"Nägin nägemust ja pean see ja teine olema."
Jumalal on oma graafik ja Ta teeb nii nagu Tema tahab.
On kindel, et see, kellele Ta annab vastutust, saab ka kannatusi.
Kas see põhimõte kehtib veel täna, 2013. aastalgi?
Jumal võib anda oma au ja väge, kuid inimene ei saa seda ise võtta;
seda ei saa mingite vaimsete trikkide ega harjutustega.
Tuleb soostuda Jumala otsustega.
Mõned kristlased tahaksid seda au ja väge nüüd ja praegu,
et olla edukas ja suur praegu.
Jumal kutsub aga kogudust kannatama ja risti kandma,
ning kõik ei taha seda, vaid loobuvad usust.
Nii see on.
Kuigi Taavet teadis, et on järgmine kuningas,
ja Sauli poeg Joonatan, tõeline kroonprints, oli tema sõber,
ei hakanud ta kunagi nõudma, mis talle kuulus.
Ta jättis au hankimise Jumalale.
Üks imelisemaid asju Taaveti elus oli see,
et hiljem kuningaks saades oli tal alandlikkus alles,
kui Jumal ühe kriitiku saatis.
Taavet tuli armee saatel sõjast ja kõrval käis üks mees,
kes teda sõimas pidevalt.
See polnud aga rõõmuparaad, Taavet põgenes oma poja eest.
Too mees aga sõimas Taavetit ja ta ei teinud midagi.
Üks tema kaaslasist isegi ütles: Ütle vaid sõna ja tapan ta odaga.
Mis oli Taaveti imeline vastus?
Taavet ütles: Kui Issand on saatnud ta mind needma,
las ta neab siis.
See on imeline.
Ta lubas kriitikul end valjult kritiseerida ja leidis,
et äkki on Jumal saatnud kriitiku ja vastase seda kõike ütlema.
See on Taaveti suurus.
Ta ei hävitanud neid, kes olid eriarvamusel.
See on võimas alandlikkus.
Seda õpetati talle kõrbes.
Ta pidi 10 aastat Sauli eest põgenema ja rahulduma selle positsiooniga.
Ta oleks võinud magava Sauli tappa, koju minna ja kuningaks hakata,
kuid ta keeldus sellest ja jäi ootama Issanda aega.
Talle õpetati alandlikkust ja usku.
Kas võiks öelda,
et Taaveti elu lõpupoole jookseb tema usuelu karile.
Kuid noorukieas ja tagakiusu ajal, kui ta veel võimul polnud,
oli ta siiralt vaimne inimene?
Jah. Ütleksin, et ta oli vaimne kogu elu,
välja arvatud ehk üks aasta.
Ta on uskliku eeskuju, mida näeb tema psalmidest.
Tagakiusu ajal kirjutatud psalmides
kirjeldab ta, kui raske see on, kui vaenlasi on hirmus palju.
Iga psalmi lõpus jätab ta kõik siiski Issanda kätte:
Kuid sina, Issand, aitad väetit ja viletsat.
Mainime tänases Taaveti-seeria esimeses saates,
et Taavet kirjutas suure hulga Piibli psalmidest.
- Pooled, 73.
Lisaks sellele, et ta oli suur juht ja sõjaväelane,
oli ta ka suur poeet. Huvitavad omadused ühes inimeses.
Tal oli teisigi andeid.
Kui ta Gati linnas vangi sattus, näitles ta hullumeelset
ja see õnnestus tal ülihästi.
Ta oli administraator, sõjapealik, helilooja ja sõnade autor.
Samuti ehitas ta instrumente.
Ma ei tea, kui palju on ajaloos nii andekaid inimesi.
Kirjutasid Taavetist 200-leheküljelise raamatu.
Kaua see aega võttis?
Tavaliselt läheb mul aasta, sellega ehk isegi kaks.
Kirjutan neid vaid puhkusel olles. See on suur töö.
Nüüd oled sellest mitmes maailma paigas õpetanud.
Soovitan soojalt Mailis Janatuise raamatut Taavetist.
Aitäh tänase saate eest. Räägime Taavetist veel.
Head vaatajad,
meie elu pole ehk nii dramaatiline kui Taavetil,
kuid meil on temalt palju õppida - tema vaimsusest,
teenimisvalmidusest ja tema psalmidest.
Soovitan tutvuda Mailis Janatuise raamatuga.
Õnnistust sinu ellu! Pea meeles -
milline su olukord ka poleks, millise vaenlasega sa ka ei kohtuks,
Taaveti Jumalal on asjad alati kontrolli all.
Kohtumiseni nädala pärast Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda teha ilma sinu abita.
Nagu igasugune teletöö, vajab seegi majanduslikke ressursse.
Toeta TV7 Eesti kanalit annetusega! Saaja: Taevas TV7
Swedbank 221048388411 SEB 10220109461019
Loodan, et soovid osaleda selles saatetegemistöös!
Tõlge: Monika Jaaguri